फीयर फाइल्स Fear Files की कडियों में अलौकिक घटनाओं से जुडे कुछ विशेषज्ञ, जैसे डॉ. मेहरा श्रीखण्डे अकथनीय घटनाओं, रहस्यमयी अनजान जीवों को देखने और अज्ञात शक्तियों, प्रेत बाधाओं और कई लोगों द्वारा देखे गए या कल्पना की गई घटनाओं पर तर्कसंगत दृष्टिकोण रखेंगे, जिन्हें सुनते हुए लोगों के रोंगटे खडे हो जाते हैं। 26 एपिसोड वाले इस शो के बारे में जी टीवी के फिक्शन प्रोग्रामिंग हेड सुकेश मोटवानी कहते हैं, यह कोई हॉरर या क्राइम शो नहीं है। यह ऎसे लोगों के नजरिये से अलौकिक संसार के आश्चर्यजनक और सिहरन पैदा करने वाले अलौकिक अनुभवों का प्रस्तुतीकरण है। यह उन लोगों की बातें हैं, जिन्होंने खुद इन्हें महसूस किया और भोगा है।